Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
13 ส.ค. 2558

SET ถูกกดดันจากจีนลดค่าเงิน…แต่มีลุ้นรีบาวด์ที่แนวรับ 1,375-1,385 จุด 
ดัชนี SET อยู่ที่ 1,388.77 จุด -19.55 จุด -1.39% ปริมาณซื้อขาย 26,413  ลบ.
แนวรับ:          1,385/1,375         แนวต้าน:        1,400
 
สรุปทิศทางและแนวโน้มตลาด
การประกาศลดค่าเงินหยวนของ PBoC ส่งผลนักลงทุนอยู่ในสถานะ Risk-Off: การลอยตัวค่าเงินหยวนของ PBoC ส่งผลให้ตลาดเงิน และตลาดหุ้นทั่วโลก “ผันผวน” แรง และนักลงทุนอยู่ในสถานะ Risk-Off และกลุ่มหุ้นที่ได้รับผลกระทบจากการอ่อนค่าของค่าเงินหยวนได้รับผลกระทบโดยตรง ได้แก่:
1. กลุ่มหุ้นที่มีรายได้อิงกับนักท่องเที่ยวจีน – มีแนวโน้ม Underperform ตลาด: จำนวนนักท่องเที่ยวจีนขยายตัวอย่างมีนัยสำคัญ หรือ +97% เป็น 3.3 ล้านคน ในช่วง ม.ค.-พ.ค.ที่ผ่านมา และคิดเป็น 25% ของจำนวนนักท่องเที่ยวทั้งหมด โดยการลอยตัวค่าเงินหยวน ส่งผลให้ค่าเงินหยวนอ่อนค่าแล้ว ~3% เมื่อเทียบกับค่าเงินบาทในช่วง 3 วันที่ผ่านมา (แต่ถ้าคิดจากต้นปีค่าเงินหยวนแข็งค่าขึ้น ~3.6%) ซึ่งเป็นความเสี่ยงต่อกำลังซื้อของนักท่องเที่ยวจีนในอนาคต และส่งผลกระทบต่อหุ้นกลุ่มท่องเที่ยว อย่าง AOT AAV CENTEL MINT ERW รวมไปถึง BEAUTY ที่ขายสินค้าให้กับนักท่องเทียวจีนในสัดส่วน 15-20% ของยอดขาย
2. กลุ่มหุ้นส่งออก – มีแนวโน้ม Underperform ตลาด: ประเทศไทยส่งออกสินค้าไปจีน ~12% ของยอดส่งออกทั้งหมด (ตั้งแต่ ม.ค.-มิ.ย.2015) โดยคิดเป็นสินค้าคอมพิวเตอร์ และอิเล็กทรอนิกส์ 13.89%, พลาสติก 8.96%, มันสำปะหลัง 8%, IC บอร์ด 7.8%, และเครื่องประดับ 7.25% ซึ่งการอ่อนค่าของค่าเงินหยวนส่งผลกระทบทั้งทางตรง (ส่งออกจากไทยไปจีน) และทางอ้อม (ส่งออกไปยังประเทศที่ 3 มีการแข่งขันเพิ่มขึ้น) ซึ่งกลุ่มหุ้นที่ได้รับผลกระทบได้แก่ HANA
3. กลุ่มสินค้าโภคภัณฑ์ – ผันผวนเพิ่มขึ้น แต่อาจ “เก็งกำไร” ได้: การอ่อนค่าของค่าเงินหยวนเทียบกับเงินดอลลาร์ แม้ส่งผลกระทบต่อกำลังซื้อของจีนซึ่งเป็นผู้นำเข้าสินค้าโภคภัณฑ์ แต่การอ่อนค่าของค่าเงินหยวนกลับทำให้ Dollar Index อ่อนค่าลงเช่นเดียวกัน ซึ่งการอ่อนค่าของ Dollar Index อาจส่งผลให้ราคาสินค้าโภคภัณฑ์ “ผันผวน” ในเชิงบวก ทำให้มีโอกาสในการ “เก็งกำไร” กลุ่มพลังงาน อย่าง PTTEP PTTGC และ PTT
 
หุ้นที่น่าสนใจทางเทคนิค
KAMART “ซื้อ” ราคาหุ้นมีจังหวะดีดตัวขึ้นผ่านแนวเส้นค่าเฉลี่ย 3 เดือน พร้อมปริมาณการซื้อขายสูงสนับสนุน เครื่องมือ MACD พลิกกลับมาเป็นบวกวันแรก เป็นสัญญาณซื้อเก็งกำไร มีแนวต้านแรกบริเวณ 6.20 บาท และถัดไปที่ 6.50 บาท
BTC “ซื้อ” ราคาหุ้นแกว่งตัวขึ้นแข็งกว่าตลาดต่อเนื่อง สามารถยืนเหนือเส้นค่าเฉลี่ยระยะสัปดาห์ได้ต่อเนื่อง มีโอกาสแกว่งขึ้นได้ต่อเนื่อง มีเป้าหมายแรกที่จุดสูงสุดก่อนหน้าบริเวณ 0.43 บาท และเป้าหมายถัดไปที่ 0.48 บาท
GLOW “ซื้อ” ราคาหุ้นมีสัญญาณฟื้นตัวขึ้นต่อเนื่อง หลังพักตัวด้วยแท่งเทียนรูปแบบ Morning Star สอดคล้องกับเส้นค่าเฉลี่ย 7-14-21 วัน เรียงตัวตัดกันยืนยันแนวโน้มขึ้น เป็นจังหวะเก็งกำไร มีแนวต้านแรกบริเวณ 93.00 บาท และถัดไปที่ 95.00 บาท 
 
Futures แนวรับ        แนวต้าน
SET50        895           900
                 890           908
Gold         18700         18900
               18500         19000
Oil           1750          1800
               1700          1850